title: Sklep Sveta 2010/656/SZVP z dne 29. oktobra 2010 o podaljšanju omejevalnih ukrepov proti Slonokoščeni obali

text:
               30.10.2010

               SL

               Uradni list Evropske unije

               L 285/28

         SKLEP SVETA 2010/656/SZVP
   z dne 29. oktobra 2010
   o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 13. decembra 2004 sprejel Skupno stališče 2004/852/SZVP o omejevalnih ukrepih proti Slonokoščeni obali (1) zaradi izvedbe ukrepov, ki so bili uvedeni proti Slonokoščeni obali z Resolucijo Varnostnega sveta Združenih narodov (v nadaljnjem besedilu: Resolucija VS ZN) 1572 (2004).

               (2)

               Svet je 23. januarja 2006 sprejel Skupno stališče 2006/30/SZVP (2), s katerim je za obdobje nadaljnjih dvanajst mesecev podaljšal omejevalne ukrepe, uvedene proti Slonokoščeni obali, in jih dopolnil z omejevalnimi ukrepi, uvedenimi na podlagi odstavka 6 Resolucije VS ZN 1643 (2005).

               (3)

               Potem ko so bili omejevalni ukrepi proti Slonokoščeni obali podaljšani z Resolucijo VS ZN 1842 (2008) je Svet 18. novembra 2008 sprejel Skupno stališče 2008/873/SZVP (3) o nadaljnjem podaljšanju omejevalnih ukrepov proti Slonokoščeni obali, z učinkom od 1. novembra 2008.

               (4)

               Varnostni svet Združenih narodov je 15. oktobra 2010 sprejel Resolucijo VS ZN 1946 (2010), s katero je podaljšal ukrepe, uvedene proti Slonokoščeni obali z Resolucijo VS ZN 1572 (2004) in odstavkom 6 Resolucije VS ZN 1643 (2005), do 30. aprila 2011 in s katero je spremenil omejevalne ukrepe glede orožja.

               (5)

               Omejevalne ukrepe, uvedene proti Slonokoščeni obali bi bilo zato treba podaljšati. Poleg izjem od embarga na orožje, določenih v Resoluciji VS ZN 1946 (2010), je ustrezno, da se omejevalni ukrepi spremenijo zaradi izvzetja druge opreme, ki jo je neodvisno vključila Unija.

               (6)

               Izvedbeni ukrepi Unije so določeni z Uredbo Sveta (ES) št. 174/2005 z dne 31. januarja 2005 o uvedbi omejitev pri zagotavljanju pomoči v zvezi z vojaškimi dejavnostmi v Slonokoščeni obali (4), Uredbo Sveta (ES) št. 560/2005 z dne 12. aprila 2005 o uvedbi določenih posebnih omejevalnih ukrepov zoper nekatere osebe in subjekte glede na razmere v Slonokoščeni obali (5) in Uredbo Sveta (ES) št. 2368/2002 z dne 20. decembra 2002 o izvajanju sistema potrjevanja procesa Kimberley za mednarodno trgovino s surovimi diamanti (6) –

         SPREJEL NASLEDNJI SKLEP:
   Člen 1
   1.   Prepove se prodaja, dobava, prenos ali izvoz orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za vse navedeno, pa tudi opremo, ki bi se lahko uporabila za notranjo represijo, v Slonokoščeno obalo s strani državljanov držav članic ali z ozemelj držav članic ali z uporabo plovil ali letal pod zastavo držav članic, ne glede na to, ali je poreklo takega orožja, sorodnega materiala in opreme na ozemlju držav članic.
   2.   Prepovedano je tudi:

               (a)

               fizičnim ali pravnim osebam, subjektom ali organom iz Slonokoščene obale ali za uporabo v tej državi neposredno ali posredno zagotavljati tehnično pomoč, posredniške in druge storitve v zvezi z blagom iz odstavka 1 ali v zvezi z zagotavljanjem, proizvodnjo, vzdrževanjem in uporabo takega blaga;

               (b)

               fizičnim ali pravnim osebam, subjektom ali organom iz Slonokoščene obale ali za uporabo v tej državi neposredno ali posredno zagotavljati financiranje ali finančno pomoč v zvezi z blagom iz odstavka 1, vključno zlasti s subvencijami, posojili in zavarovanjem kreditnih izvoznih poslov za vsako prodajo, dobavo, prenos ali izvoz takega blaga, ali za zagotavljanje s tem povezane tehnične pomoči, posredniških ali drugih storitev.

         Člen 2
   Člen 1 se ne uporablja za:

               (a)

               dobave in tehnično pomoč, namenjene izključno za podporo ali uporabo v operaciji Združenih narodov v Slonokoščeni obali in za francoske sile, ki jo podpirajo;

               (b)

               naslednje, kot je bilo vnaprej odobreno s strani odbora ustanovljenega na podlagi odstavka 14 Resolucije VS ZN 1572 (2004) (v nadaljnjem besedilu: Odbor za sankcije):

                           (i)

                           prodajo, dobavo, prenos ali izvoz nesmrtonosne vojaške opreme, namenjene izključno za humanitarno ali zaščitno uporabo, vključno s tako opremo, namenjeno za operacije za krizno upravljanje Unije, ZN, Afriške unije in Gospodarske skupnosti zahodnoafriških držav (ECOWAS);

                           (ii)

                           prodajo, dobavo, prenos ali izvoz nesmrtonosne vojaške opreme, namenjene izključno temu, da varnostnim silam Slonokoščene obale omogoči uporabo zgolj ustrezne in sorazmerne sile pri vzdrževanju javnega reda;

                           (iii)

                           zagotavljanje financiranja in finančne pomoči, povezanih z opremo iz točk (i) in (ii);

                           (iv)

                           zagotavljanje tehnične pomoči in usposabljanja, povezanih z opremo iz točk (i) in (ii);

               (c)

               prodajo, dobavo, prenos ali izvoz zaščitnih oblačil, vključno z zaščitnimi jopiči in vojaškimi čeladami, ki jih zgolj za svojo osebno uporabo v Slonokoščeno obalo začasno izvozi osebje Združenih narodov, osebje Unije ali njenih držav članic, predstavniki medijev, humanitarni in razvojni delavci ter povezano osebje;

               (d)

               prodajo ali dobavo v obliki začasnega prenosa ali izvoza v Slonokoščeno obalo za sile države, ki ukrepa v skladu z mednarodnim pravom zgolj in neposredno za lažjo evakuacijo svojih državljanov in tistih, za katere ima konzularno pristojnost v Slonokoščeni obali, po predhodnem uradnem obvestilu Odboru za sankcije;

               (e)

               prodajo, dobavo, prenos ali izvoz orožja in sorodnega materiala ter tehnično usposabljanje in pomoč, ki so namenjeni izključno za podporo ali uporabo v procesu preoblikovanja obrambnih in varnostnih sil v skladu s pododstavkom (f) odstavka 3 Sporazuma Linas-Marcoussis, po predhodni odobritvi s strani Odbora za sankcije;

               (f)

               prodajo, dobavo, prenos ali izvoz nesmrtonosne opreme, ki jo je možno uporabiti za notranjo represijo in ki je namenjena izključno temu, da varnostnim silam Slonokoščene obale omogoči uporabo zgolj ustrezne in sorazmerne sile pri vzdrževanju javnega reda; pa tudi za zagotavljanje financiranja, finančne ali tehnične pomoči in usposabljanja, ki je povezano s tako opremo.

         Člen 3
   V skladu z Resolucijo VS ZN 1643 (2005) se prepove neposredni ali posredni uvoz vseh surovih diamantov iz Slonokoščene obale v Unijo, ne glede na to, ali izvirajo iz Slonokoščene obale ali ne.
   Člen 4
   1.   Države članice izvedejo potrebne ukrepe za preprečitev vstopa ali prehoda preko svojega ozemlja osebam, ki jih določi Odbor za sankcije in ki predstavljajo nevarnost za mir in proces nacionalne sprave v Slonokoščeni obali, zlasti tiste ki preprečujejo izvajanje sporazumov Linas-Marcoussis in Accra III, in vsem drugim osebam, ki so bile na osnovi ustreznih informacij spoznane za odgovorne za grobe kršitve človekovih pravice in mednarodnega humanitarnega prava v Slonokoščeni obali, vsem drugim osebam, ki javno spodbujajo sovraštvo in nasilje ter vsem drugim osebam, katere je Odbor za sankcije spoznal za kršitelje ukrepov iz odstavka 7 Resolucije VS ZN 1572 (2004).
   Osebe iz prvega pododstavka so navedene v Prilogi.
   2.   Odstavek 1 držav članic ne zavezuje, da lastnim državljanom zavrnejo vstop na svoje ozemlje.
   3.   Odstavek 1 se ne uporablja, kadar Odbor za sankcije odloči, da:

               (a)

               je potovanje upravičeno iz nujnih humanitarnih potreb, vključno z verskimi dolžnostmi;

               (b)

               bi taka izjema prispevala k ciljem iz resolucij VS ZN k vzpostavitvi miru in nacionalni spravi v Slonokoščeni obali ter k stabilnosti v regiji.

         4.   V primerih, ko država članica na podlagi odstavka 3 dovoli vstop na ali prehod preko svojega ozemlja osebam, ki jih določi Odbor za sankcije, se dovoljenje omeji na namen, za katerega je bilo odobreno, ter na osebe, na katere se nanaša.
   Člen 5
   1.   Zamrznejo se vsa sredstva in gospodarski viri, ki so v lasti ali jih neposredno ali posredno nadzorujejo osebe ali subjekti, ki jih določi Odbor za sankcije ali pa so v lasti ali jih neposredno ali posredno nadzorujejo ti subjekti ali te osebe ali kakršne koli osebe, ki delujejo v njihovem imenu ali po njihovih navodilih, kakor določi Odbor za sankcije.
   Osebe iz prvega pododstavka so navedene v Prilogi.
   2.   Osebam ali subjektom iz odstavka 1 se ne smejo niti neposredno niti posredno dati na razpolago sredstva, finančno premoženje ali gospodarski viri niti ne smejo od njih imeti koristi.
   3.   Države članice lahko dopustijo izjeme od ukrepov iz odstavkov 1 in 2 glede sredstev in gospodarskih virov, ki so:

               (a)

               potrebni za osnovne izdatke, vključno s plačili za živila, najemnine ali hipoteke, zdravila in zdravstveno oskrbo, davke, zavarovalne premije in pristojbine za storitve javnih gospodarskih služb;

               (b)

               namenjeni izključno za plačilo razumnih honorarjev in nadomestil za izdatke povezane z zagotavljanjem pravnih storitev;

               (c)

               namenjeni izključno za plačilo pristojbin ali stroškov storitev, v skladu z nacionalno zakonodajo, ter stroškov hranjenja ali vzdrževanja zamrznjenih sredstev in gospodarskih virov;

               (d)

               potrebni za izredne izdatke, potem ko zadevna država članica uradno obvesti Odbor za sankcije, ki to odobri;

               (e)

               predmet zastavne pravice ali odločbe sodišča, upravne enote ali razsodišča; v tem primeru se lahko sredstva in gospodarski viri uporabijo za izvršitev te zastavne pravice ali odločbe, pod pogojem, da je zastavna pravica ali odločba nastala oziroma je bila izrečena, preden je Odbor za sankcije zadevno osebo ali subjekt določil, in ni v korist osebe ali subjekta iz tega člena, potem ko je zadevna država članica o tem uradno obvestila Odbor za sankcije.

         Izjeme iz točk (a), (b) in (c) odstavka 3 so dopustne, potem ko zadevna država članica uradno obvesti Odbor za sankcije o svoji nameri, da po potrebi dovoli dostop do teh sredstev in gospodarskih virov, in če Odbor za sankcije v dveh delovnih dnevih po prejemu takega uradnega obvestila o tem ne sprejme odklonilne odločitve.
   4.   Odstavek 2 se ne uporablja za pripise na zamrznjenih računih iz naslova:

               (a)

               obresti ali drugih dohodkov na teh računih; ali

               (b)

               zapadlih plačil po pogodbah, sporazumih ali obveznostih, ki so bili sklenjeni ali so nastali pred datumom, ko so za te račune začeli veljati omejevalni ukrepi iz Skupnega stališča 2004/852/SZVP ali tega sklepa,

         pod pogojem, da se za vse take obresti, druge dohodke in plačila še vedno uporablja odstavek 1.
   Člen 6
   Svet določi seznam iz Priloge in ga spremeni v skladu z določanji bodisi Varnostnega sveta Združenih narodov ali Odbora za sankcije.
   Člen 7
   1.   Kadar Varnostni svet ali Odbor za sankcije osebo ali subjekt določi, Svet to osebo ali subjekt vključi v Prilogo. Svet o svoji odločitvi, vključno z utemeljitvijo uvrstitve, obvesti zadevno osebo ali subjekt bodisi neposredno, če je naslov znan, bodisi z objavo uradnega obvestila, s tem pa navedeni osebi ali subjektu da možnost, da poda pripombe.
   2.   Če so predložene pripombe ali novi tehtni dokazi, Svet svojo odločitev pregleda in o tem ustrezno obvesti zadevno osebo ali subjekt.
   Člen 8
   1.   V Prilogi so navedeni razlogi za določitev zadevnih oseb in subjektov, ki jih predloži Varnostni svet ali Odbor za sankcije.
   2.   Kadar je to mogoče, se v Prilogo vključijo tudi podatki, ki jih predloži Varnostni svet ali Odbor za sankcije in so potrebni za identifikacijo zadevnih oseb ali subjektov. Pri osebah lahko ti podatki vključujejo imena, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov ter funkcijo ali poklic. Pri subjektih lahko ti podatki vključujejo imena, kraj in datum vpisa v register, številko vpisa v register in sedež podjetja. V Prilogo se vključi tudi datum določitve osebe ali subjekta s strani Varnostnega sveta ali Odbora za sankcije.
   Člen 9
   Skupni stališči 2004/852/SZVP in 2006/30/SZVP se razveljavita.
   Člen 10
   1.   Ta sklep začne veljati na dan sprejetja.
   2.   Po potrebi se pregleda, spremeni ali razveljavi v skladu z ustreznimi sklepi Varnostnega sveta Združenih narodov.

      V Bruslju, 29. oktobra 2010

            Za Svet

            Predsednik

         S. VANACKERE

      (1)  UL L 368, 15.12.2004, str. 50.

      (2)  UL L 19, 24.1.2006, str. 36.

      (3)  UL L 308, 19.11.2008, str. 52.

      (4)  UL L 29, 2.2.2005, str. 5.

      (5)  UL L 95, 14.4.2005, str. 1.

      (6)  UL L 358, 31.12.2002, str. 28.

      PRILOGA

         Seznam oseb iz členov 4 in 5

                  Ime (in morebitni vzdevki)

                  Podatki za ugotavljanje istovetnosti (datum in kraj rojstva, številka potnega lista ali osebne izkaznice itd.)

                  Razlogi za uvrstitev na seznam

                  Datum uvrstitve na seznam ZN

                  1.

                  BLÉ GOUDÉ, Charles (tudi Général; Génie de kpo, Gbapé Zadi)

                  Datum rojstva: 1.1.1972
                  Državljanstvo: Slonokoščene obale
                  P.: 04LE66241 République de Côte d’Ivoire Izdan 10.11.2005, veljaven do 9.11.2008
                  PD.: AE/088 DH 12 République de Côte d’Ivoire, izdan 20.12.2002, veljaven do 11.12.2005
                  P.: 98LC39292 République de Côte d’Ivoire, izdan 24.11.2000, veljaven do 23.11.2003
                  Kraj rojstva: Guibéroua (Gagnoa) ali Niagbrahio/Guiberoua ali Guiberoua
                  Naslov, znan leta 2001: Yopougon Selmer, blok P 170; tudi hotel Ivoire
                  Naslov naveden v potovalnem dokumentu št. C2310421, izdanem v Švici dne 15.11.2005 in veljavnem do 31.12.2005: Abidjan, Cocody

                  Vodja COJEP (Mladi patrioti), večkratni javni pozivi k nasilju zoper objekte in osebje Združenih narodov ter tujce; vodenje nasilnih dejanj pouličnih milic in udeležba pri teh dejanjih, med drugim pri pretepanju, posilstvih in izvensodnih pobojih; ustrahovanje Združenih narodov, Mednarodne delovne skupine (IWG), politične opozicije in neodvisnih medijev; sabotaže zoper mednarodne radijske postaje; oviranje delovanja IWG, Operacije Združenih narodov v Slonokoščeni obali (UNOCI), francoskih sil in mirovnega procesa, kot je opredeljen z Resolucijo 1643 (2005).

                  7. februar 2006

                  2.

                  DJUÉ, Eugène N’goran Kouadio

                  Datum rojstva: 1.1.1966 ali 20.12.1969
                  Državljanstvo: Slonokoščene obale
                  P.: 04 LE 017521, izdan 10. februarja 2005 in veljaven do 10. februarja 2008

                  Vodja Zveze domoljubov za popolno osvoboditev Slonokoščene obale (UPLTCI). Večkratni javni pozivi k nasilju zoper objekte in osebje Združenih narodov ter tujce; vodenje nasilnih dejanj pouličnih milic in udeležba pri teh dejanjih, vključno s pretepanji, posilstvi in izvensodnimi poboji; oviranje delovanja IWG, UNOCI, francoskih sil in mirovnega procesa, kot je opredeljen z Resolucijo 1643 (2005).

                  7. februar 2006

                  3.

                  FOFIE, Martin Kouakou

                  Datum rojstva: 1.1.1968
                  Državljanstvo: Slonokoščene obale
                  Kraj rojstva: BOHI, Slonokoščena obala
                  Številka osebne izkaznice Burkine Faso: 2096927, izdana 17. marca 2005
                  Potrdilo o državljanstvu Burkine Faso: CNB N.076 (17. februar 2003)
                  Ime očeta: Yao Koffi FOFIE
                  Ime matere: Ama Krouama KOSSONOU
                  Številka osebne izkaznice Slonokoščene obale: 970860100249, izdana 5. avgusta 1997, veljavna do 5. avgusta 2007

                  Poveljujoči (nad)desetnik „Novih sil“ na območju Korhogo. Sile pod njegovim poveljstvom so v nasprotju s konvencijami o človekovih pravicah in mednarodnim humanitarnim pravom novačile otroke vojake, izvajale ugrabitve, prisilno delo, spolno zlorabljanje žensk, samovoljne aretacije in izvensodne poboje; oviranje delovanja IWG, UNOCI, francoskih sil in mirovnega procesa, kot je opredeljen z Resolucijo 1643 (2005).

                  7. februar 2006


title: 2010/406/: Sklep Sveta z dne 12. julija 2010 o dodelitvi sredstev, prerazporejenih iz projektov devetega evropskega razvojnega sklada (ERS) in prejšnjih ERS, za zadovoljevanje potreb najbolj ranljivega prebivalstva v Sudanu

text:
               22.7.2010

               SL

               Uradni list Evropske unije

               L 189/14

         SKLEP SVETA
   z dne 12. julija 2010
   o dodelitvi sredstev, prerazporejenih iz projektov devetega evropskega razvojnega sklada (ERS) in prejšnjih ERS, za zadovoljevanje potreb najbolj ranljivega prebivalstva v Sudanu
   (2010/406/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju predloga Evropske komisije,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o financiranju pomoči Skupnosti v okviru večletnega finančnega okvira za obdobje 2008–2013 v skladu s Sporazumom o partnerstvu AKP-ES ter o dodelitvi finančne pomoči čezmorskim državam in ozemljem, za katere se uporablja četrti del Pogodbe ES (1), zlasti členov 1(4) in 6 Notranjega sporazuma,
   ob upoštevanju naslednjega:

               (1)

               Sudanska vlada se je odločila, da ne bo ratificirala Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi strani, podpisanega v Cotonouju dne 23. junija 2000 (2) in prvič spremenjenega v Luxembourgu dne 25. junija 2005 (3), s čimer je izgubila dostop do finančnih sredstev iz nacionalnega okvirnega programa v okviru desetega evropskega razvojnega sklada (ERS) v skupnem znesku 294,9 milijona EUR, ki so zdaj hranjena v desetem ERS.

               (2)

               Evropska unija si mora odločno prizadevati za reševanje trenutnih političnih razmer v Sudanu ter resne humanitarne krize v Darfurju, Južnem Sudanu, Vzhodnem Sudanu in na prehodnih območjih, vključno z zagotavljanjem nujno potrebne pomoči za sudansko prebivalstvo. Ker sredstva iz desetega ERS niso na voljo, se bo precej zmanjšala zmožnost Unije, da pomaga prebivalstvu in prispeva k stabilizaciji države, kar ima lahko negativne posledice za širšo regijo.

               (3)

               Za premostitev finančne vrzeli, ki se bo pojavila, je ustrezno uporabiti sredstva, prerazporejena iz devetega ERS in prejšnjih ERS.

               (4)

               Sredstva je treba porabiti za zadovoljevanje potreb najbolj ranljivega prebivalstva v Sudanu, zlasti na konfliktnih območjih, vključno z Darfurjem, Južnim Sudanom, Vzhodnim Sudanom in prehodnimi območji. Prerazporejena bodo na podlagi sklepa o financiranju, ki ga sprejme Komisija. Določiti je treba tudi, da se krijejo stroški podpornih ukrepov.

               (5)

               Ta sredstva se upravljajo prek centraliziranega in skupnega upravljanja ter zaradi poenostavitve v skladu z izvedbenimi določbami za deseti ERS –

         SPREJEL NASLEDNJI SKLEP:
   Člen 1
   1.   Znesek 150 milijonov EUR iz sredstev, prerazporejenih iz projektov devetega ERS in prejšnjih ERS, se dodeli za zadovoljevanje potreb najbolj ranljivega prebivalstva v Sudanu; 2 % tega zneska Komisija dodeli za odhodke za podporo.
   2.   Ta sredstva se upravljajo prek centraliziranega in skupnega upravljanja v skladu s pravili in postopki, ki se uporabljajo za deseti ERS.
   Člen 2
   Ta sklep začne veljati na dan po sprejetju.

      V Bruslju, 12. julija 2010

            Za Svet

            Predsednica

         S. LARUELLE

      (1)  UL L 247, 9.9.2006, str. 32.

      (2)  UL L 317, 15.12.2000, str. 3.

      (3)  UL L 209, 11.8.2005, str. 27.


title: Sklepa Sveta z dne 22. januarja 2008 o imenovanju članov Znanstveno-tehničnega odbora

text:
               26.1.2008

               SL

               Uradni list Evropske unije

               C 21/2

      SKLEPA SVETA

   z dne 22. januarja 2008
   o imenovanju članov Znanstveno-tehničnega odbora
   (2008/C 21/02)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti člena 134 te Pogodbe;
   ob upoštevanju mnenja Komisije;
   ob upoštevanju naslednjega:

               (1)

               Svet je s sklepom z dne 25. novembra 2004 (1) imenoval člane Znanstveno-tehničnega odbora za obdobje od 1. maja 2004 do 30. aprila 2009. Vendar se v skladu s členom 51(2) (2) Akta o pogojih pristopa članstvo v odborih v celoti obnovi; Zato je potrebno imenovati nove člane.

               (2)

               Da bi bila Znanstveno-tehničnemu odboru omogočena neomejena uporaba širokega obsega strokovnega znanja, ki se zahteva za izvrševanje njegovih nalog, lahko odbor v skladu s svojimi notranjimi pravili na svoje sestanke povabi namestnike članov,

         SKLENIL:
   Edini člen
   Imenujejo se naslednji člani Znanstveno-tehničnega odbora za obdobje od 22. januarja 2008 do 22. januarja 2013:

               Bertrand BARRE

               Jānis BĒRZIŅŠ

               Sten BJURSTRÖM

               Michel BOURGUIGNON

               Frank BRISCOE

               Michel CHATELIER

               Pavel CHRÁSKA

               Maurizio CUMO

               Panicos DEMETRIADES

               Daniela DIACONU

               Alan DUNCAN

               Sue ION

               Leonidas KAMARINOPOULOS

               Michael KAUFMANN

               Jørgen KJEMS

               Latchezar Krumov KOSTOV

               Zdeněk KŘÍŽ

               Walter KUTSCHERA

               Peter LÍŠKA

               Carlo LOMBARDI

               José María MARTÍNEZ-VAL PEÑALOSA

               Júlio Martins MONTALVÃO E SILVA

               Jerzy Wiktor NIEWODNICZAŃSKI

               Tom O'FLAHERTY

               Enn REALO

               Francesco ROMANELLI

               Juan Antonio RUBIO RODRIGUEZ

               Michael SAILER

               Rainer SALOMAA

               Jean-Paul SAMAIN

               Edouard SINNER

               Borut SMODIŠ

               Zoltán SZATMÁRY

               Ioan URSU

               Eugenijus USPURAS

               Theofiel VAN RENTERGEM

               Carlos VARANDAS

               Adrianus H. M.VERKOOIJEN

               Andreas M.VERSTEEGH

               Hans-Josef ZIMMER

               Sándor ZOLETNIK

      V Bruslju, 22. januarja 2008

            Za Svet

            Predsednik

         A. BAJUK

      (1)  UL C 311, 16.12.2004, str. 3.

      (2)  UL L 157, 21.6.2005, str. 203.


title: 2013/553/EU: Sklep Evropskega parlamenta z dne 17. aprila 2013 o zaključku poslovnih knjig 8., 9. in 10. Evropskega razvojnega sklada za proračunsko leto 2011

text:
               16.11.2013

               SL

               Uradni list Evropske unije

               L 308/159

         SKLEP EVROPSKEGA PARLAMENTA
   z dne 17. aprila 2013
   o zaključku poslovnih knjig 8., 9. in 10. Evropskega razvojnega sklada za proračunsko leto 2011
   (2013/553/EU)
   EVROPSKI PARLAMENT,

               —

               ob upoštevanju poročila Komisije o nadaljnjem ukrepanju na podlagi sklepov o razrešnicah za leto 2010 (COM(2012) 585) in delovnih dokumentov služb Komisije, ki sta priložena temu poročilu (SWD(2012) 330 in SWD(2012) 340),

               —

               ob upoštevanju računovodskih izkazov ter izkazov prihodkov in odhodkov za 8., 9. in 10. Evropski razvojni sklad za proračunsko leto 2011 (COM(2012) 435 – C7-0223/2012),

               —

               ob upoštevanju letnega poročila Komisije z dne 26. aprila 2012 o finančnem poslovodenju 8., 9. in 10. Evropskega razvojnega sklada v letu 2011,

               —

               ob upoštevanju finančnih informacij o evropskih razvojnih skladih (COM(2012) 386),

               —

               ob upoštevanju letnega poročila Računskega sodišča o dejavnostih, financiranih iz 8., 9. in 10. Evropskega razvojnega sklada za proračunsko leto 2011, skupaj z odgovori Komisije (1), in ob upoštevanju posebnih poročil Računskega sodišča,

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2011 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočil Sveta z dne 4. februarja 2013 o podelitvi razrešnice Komisiji glede izvrševanja nalog Evropskega razvojnega sklada za proračunsko leto 2011 (05190/2012 - C7-0083/2013, 05191/2012 - C7-0084/2013, 05192/2012 - C7-0085/2013),

               —

               ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (3) in revidiranega v Luxembourgu 25. junija 2005 (4),

               —

               ob upoštevanju Sklepa Sveta 2001/822/ES z dne 27. novembra 2001 o pridružitvi čezmorskih držav in ozemelj Evropski skupnosti (sklep o pridružitvi čezmorskih držav) (5), ki je bil spremenjen s Sklepom Sveta 2007/249/ES (6),

               —

               ob upoštevanju člena 33 notranjega sporazuma z dne 20. decembra 1995 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi drugega finančnega protokola četrte konvencije AKP-ES (7),

               —

               ob upoštevanju člena 32 notranjega sporazuma z dne 18. septembra 2000 med predstavniki vlad držav članic, ki so se sestali v okviru Sveta, o financiranju in upravljanju pomoči Skupnosti na podlagi finančnega protokola k sporazumu o partnerstvu in sodelovanju med afriškimi, karibskimi in pacifiškimi državami ter Evropsko skupnostjo in njenimi državami članicami, podpisanem v Cotonouju (Benin) 23. junija 2000, ter o dodelitvi finančne pomoči za čezmorske države in ozemlja, za katere velja četrti del pogodbe o ES (8),

               —

               ob upoštevanju sporočil Komisije z dne 21. aprila 2010 z naslovom „Obdavčenje in razvoj – sodelovanje z državami v razvoju pri spodbujanju dobrega upravljanja v davčnih zadevah“ ter z dne 13. oktobra 2011 z naslovom „Prihodnji pristop k proračunski podpori EU za tretje države“;

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 74 finančne uredbe z dne 16. junija 1998, ki se uporablja za sodelovanje pri financiranju razvoja v okviru četrte konvencije AKP-ES (9),

               —

               ob upoštevanju člena 119 finančne uredbe z dne 27. marca 2003, ki velja za 9. Evropski razvojni sklad (10),

               —

               ob upoštevanju člena 142 Uredbe Sveta (ES) št. 215/2008 z dne 18. februarja 2008 o finančni uredbi, ki se uporablja za 10. Evropski razvojni sklad (11),

               —

               ob upoštevanju člena 76 in tretje alinee člena 77 ter Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za razvoj (A7-0062/2013),

               1.

               ugotavlja, da so podatki iz letnih računovodskih izkazov 8., 9. in 10. Evropskega razvojnega sklada taki, kor so prikazani v tabeli 2 letnega poročila Računskega sodišča;

               2.

               odobri zaključek poslovnih knjig za 8., 9. in 10. Evropski razvojni sklad za proračunsko leto 2011;

               3.

               naroči svojemu predsedniku, naj ta sklep posreduje Svetu, Komisiji, Sodišču Evropske unije, Računskemu sodišču in Evropski investicijski banki ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 344, 12.11.2012, str. 243.

      (2)  UL C 348, 14.11.2012, str. 130.

      (3)  UL L 317, 15.12.2000, str. 3.

      (4)  UL L 287, 28.10.2005, str. 4.

      (5)  UL L 314, 30.11.2001, str. 1 in UL L 324, 7.12.2001, str. 1.

      (6)  UL L 109, 26.4.2007, str. 33.

      (7)  UL L 156, 29.5.1998, str. 108.

      (8)  UL L 317, 15.12.2000, str. 355.

      (9)  UL L 191, 7.7.1998, str. 53.

      (10)  UL L 83, 1.4.2003, str. 1.

      (11)  UL L 78, 19.3.2008, str. 1.


title: Sklep Evropskega parlamenta (EU, Euratom) 2016/1603 z dne 28. aprila 2016 o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2014

text:
               14.9.2016

               SL

               Uradni list Evropske unije

               L 246/438

         SKLEP EVROPSKEGA PARLAMENTA (EU, EURATOM) 2016/1603
   z dne 28. aprila 2016
   o razrešnici glede izvrševanja proračuna Evropskega skupnega podjetja za ITER in razvoj fuzijske energije za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropskega skupnega podjetja za ITER in razvoj fuzijske energije za proračunsko leto 2014,

               —

               ob upoštevanju poročila Računskega sodišča o zaključnem računu Evropskega skupnega podjetja za ITER in razvoj fuzijske energije za proračunsko leto 2014 z odgovorom skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice skupnemu podjetju glede izvrševanja proračuna za proračunsko leto 2014 (05587/2016 – C8-0052/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju člena 106a Pogodbe o ustanovitvi Evropske skupnosti za jedrsko energijo,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Odločbe Sveta 2007/198/Euratom z dne 27. marca 2007 o ustanovitvi Evropskega skupnega podjetja za ITER in razvoj fuzijske energije ter dodelitvi prednosti le-temu (4), zlasti člena 5(3),

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0097/2016),

               1.

               odloži podelitev razrešnice direktorju Evropskega skupnega podjetja za ITER in razvoj fuzijske energije glede izvrševanja proračuna skupnega podjetja za proračunsko leto 2014;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega skupnega podjetja za ITER in razvoj fuzijske energije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 33.

      (2)  UL C 422, 17.12.2015, str. 34.

      (3)  UL L 298, 26.10.2012, str. 1.

      (4)  UL L 90, 30.3.2007, str. 58.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta (EU) 2015/1734 z dne 18. septembra 2015 o oblikovanju stališča, ki se v imenu Evropske unije sprejme na 12. generalni skupščini Medvladne organizacije za mednarodni železniški promet (OTIF) glede določenih sprememb Konvencije o mednarodnem železniškem prometu (COTIF) in njenih dodatkov

text:
               29.9.2015

               SL

               Uradni list Evropske unije

               L 252/43

         SKLEP SVETA (EU) 2015/1734
   z dne 18. septembra 2015
   o oblikovanju stališča, ki se v imenu Evropske unije sprejme na 12. generalni skupščini Medvladne organizacije za mednarodni železniški promet (OTIF) glede določenih sprememb Konvencije o mednarodnem železniškem prometu (COTIF) in njenih dodatkov
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (v nadaljnjem besedilu: konvencija COTIF), pristopila na podlagi Sklepa Sveta 2013/103/EU (1).

               (2)

               Vse države članice razen Cipra in Malte so pogodbenice konvencije COTIF in jo uporabljajo.

               (3)

               Pričakuje se, da bo generalna skupščina, ustanovljena v skladu s točko (a) člena 13(1) konvencije COTIF, na svojem 12. zasedanju, ki bo potekalo od 29. do 30. septembra 2015, sprejela odločitev o določenih spremembah konvencije COTIF in dodatkov D (Enotna pravila za pogodbe o uporabi vagonov v mednarodnem železniškem prometu – CUV), F (Enotna pravila za potrditev tehničnih standardov in sprejetje enotnih tehničnih predpisov za železniški material, namenjen uporabi v mednarodnem prometu – APTU) in G (Enotna pravila za tehnično odobritev železniškega materiala, ki se uporablja v mednarodnem prometu – ATMF).

               (4)

               Stališče Unije o nekaterih vprašanjih bi se moralo sprejeti na podlagi člena 218(9) Pogodbe, saj so sklepi o teh spremembah, ki jih sprejme generalna skupščina, akti s pravnimi učinki in je njihov predmet urejanja v pristojnosti Unije.

               (5)

               Cilj sprememb konvencije COTIF je posodobitev nalog Odbora strokovnjakov za tehnična vprašanja in sklic na opredelitev „imetnika“ v skladu s pravom Unije ter sprememba določenih pravil glede financiranja, revizije in poročanja Medvladne organizacije za mednarodni železniški promet (OTIF) ter nekatere manjše administrativne spremembe.

               (6)

               Cilj sprememb Dodatka D (CUV), kot jih predstavi generalni sekretar OTIF, je pojasnitev vlog imetnika in subjekta, odgovornega za vzdrževanje, v pogodbah o uporabi vagonov v mednarodnem železniškem prometu.

               (7)

               Namen sprememb dodatkov F (APTU) in G (ATMF) je pojasnitev njihovega področja uporabe z izbrisom sklicevanja na „drug železniški material“.

               (8)

               Spremembe dodatkov D (CUV), F (APTU) in G (ATMF) h Konvenciji COTIF ter nekatere spremembe Konvencije COTIF spadajo v pristojnost Unije in so v skladu s pravom in strateškimi cilji Unije, zato bi jih Unija morala podpreti.

               (9)

               Stališče Unije na 12. generalni skupščini bi moralo temeljiti na besedilu iz Priloge k temu sklepu –

         SPREJEL NASLEDNJI SKLEP:
   Člen 1
   1.   Stališče, ki se v imenu Evropske unije sprejme na 12. generalni skupščini v okviru konvencije COTIF je v skladu s Prilogo k temu sklepu.
   2.   Predstavniki Unije na generalni skupščini se lahko za manjše spremembe dokumentov, navedenih v Prilogi k temu sklepu, dogovorijo brez nadaljnjega sklepa Sveta.
   Člen 2
   Sklepi 12. generalne skupščine se po sprejetju objavijo v Uradnem listu Evropske unije, vključno z navedbo datuma začetka veljavnosti.
   Člen 3
   Ta sklep začne veljati na dan sprejetja.

      V Bruslju, 18. septembra 2015

            Za Svet

            Predsednica

         C. DIESCHBOURG

      (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).

      PRILOGA
      1.   Referenčni dokumenti
      Dokumenti v zvezi z revizijo konvencije COTIF in njenih dodatkov so na voljo na spletni strani OTIF:
      http://www.otif.org/en/law/general-assembly/working-documents-concerning-revision-of-cotif.html.
      2.   Pripombe in stališča v zvezi s točkami dnevnega reda

         Točka 1. Volitve predsednika in podpredsednikov

      Dokument: ga ni.
      Uveljavljanje glasovalne pravice: države članice.
      Usklajeno stališče: ga ni.

         Točka 2. Sprejetje dnevnega reda

      Dokumenta: AG 12/2, AG 12/2 Dodatek 1.
      Uveljavljanje glasovalne pravice: države članice.
      Usklajeno stališče: ga ni.

         Točka 3. Oblikovanje Odbora za poverilnice

      Dokument: ga ni.
      Uveljavljanje glasovalne pravice: države članice.
      Usklajeno stališče: ga ni.

         Točka 4. Organizacija dela in imenovanje odborov, ki se štejejo kot potrebni

      Dokument: ga ni.
      Uveljavljanje glasovalne pravice: države članice.
      Usklajeno stališče: ga ni.

         Točka 5. Izvolitev generalnega sekretarja za obdobje od 1. januarja 2016 do 31. decembra 2018

      Dokumenti: AG 12/5, AG 12/5.1, AG 12/5.2.
      Uveljavljanje glasovalne pravice: države članice.
      Usklajeno stališče: ga ni.
      Oba kandidata za položaj sta iz držav članic EU (Avstrije in Francije).

         Točka 6. Članice OTIF – splošno stanje

      Dokument: AG 12/6.
      Uveljavljanje glasovalne pravice: ni relevantno.
      Usklajeno stališče: ga ni.

         Točka 7. Proračunski okvir

      Dokumenta: AG 12/7.1, AG 12/7.2.
      Uveljavljanje glasovalne pravice: države članice.
      Usklajeno stališče: ga ni.

         Točka 8. Delna revizija COTIF – osnovna konvencija

      Dokumenti: AG 12/8, AG 12/8 Dodatek 1, AG 12/8 Dodatek 2.
      Uveljavljanje glasovalne pravice: države članice.
      Usklajeno stališče:

                  spremembe člena 3 (mednarodno sodelovanje) se podprejo (uredniška sprememba za nadomestitev sklica na „Evropske skupnosti“ s sklicem na „Evropsko unijo“).

                  Spremembe člena 12 (izvrševanje sodb, zaseg) se podprejo, saj spreminjajo opredelitev pojma „imetnik“ v skladu z zakonodajo EU.

                  Spremembe člena 20 (Odbor strokovnjakov za tehnična vprašanja) se podprejo, saj so nujne za posodobitev enotnih pravil APTU in ATMF, da ostanejo skladna z zakonodajo EU.

            Druge spremembe: ni stališča EU.

         Točka 9. Delna revizija Dodatka B (Enotna pravila CIM)

      Dokument: AG 12/9.
      Uveljavljanje glasovalne pravice: države članice.
      Usklajeno stališče: seznanitev s poročilom generalnega sekretarja o napredku in nadaljevanje dela v zvezi z revizijo tega dodatka.

         Točka 10. Delna revizija dodatka D (Enotna pravila CUV)

      Dokumenti: AG 12/10, AG 12/10 Dodatek 1, AG 12/10 Dodatek 2, AG 12/10 Dodatek 3.
      Uveljavljanje glasovalne pravice: EU.
      Usklajeno stališče:

                  spremembe člena 9 in obrazložitvenega poročila se podprejo, saj v skladu s stališčem EU na 25. zasedanju Revizijskega odbora OTIF (1) pojasnjujejo vlogi imetnika in subjekta, odgovornega za vzdrževanje, v skladu z zakonodajo EU.

                  O novem členu 1a, ki ga je predlagala Nemčija v dokumentu AG 12/10 Dodatek 3, je razpravljala delovna skupina EU, sestavljena iz predstavnikov držav članic in železniškega sektorja, ki se je sestala 26. novembra 2014 in ga podprla. Podobno določbo vsebuje tudi CIM (člen 2 – Predpisi javnega prava). Zato se podpre tudi ta predlog.

         Točka 11. Delna revizija Dodatka F (Enotna pravila APTU)

      Dokument: AG 12/11.
      Uveljavljanje glasovalne pravice: EU.
      Usklajeno stališče: namen spremembe člena 3 je pojasnitev področja uporabe s črtanjem opredelitve „drug železniški material“ in ustrezna sprememba obrazložitvenega poročila, ki se podpre.

         Točka 12. Revizija Dodatka G (Enotna pravila ATMF)

      Dokument: AG 12/12.
      Uveljavljanje glasovalne pravice: EU.
      Usklajeno stališče: namen spremembe členov 1 in 3 je pojasnitev področja uporabe s črtanjem opredelitve „drug železniški material“ in ustrezna sprememba obrazložitvenega poročila, ki se podpre.

         Točka 13. Pregledano in prečiščeno obrazložitveno poročilo

      Dokumenti: AG 12/13, AG 12/13 Dodatki 1–10.
      Uveljavljanje glasovalne pravice: države članice.
      Usklajeno stališče: seznaniti se s pregledanim in prečiščenim obrazložitvenim poročilom in pooblastiti generalnega sekretarja, da vključi pojasnila, ki jih je sprejela generalna skupščina, v zvezi s spremembami COTIF in njenih dodatkov, ki jih je sprejela ta generalna skupščina. Vendar pa se v angleški različici v obrazložitvi odstavka 10 člena 3a iz drugega stavka črta besedilo „… apply to the activities of the ECM, or …“. V nemški različici obrazložitve odstavka 1 člena 15 se poleg tega drugi stavek spremeni na naslednji način:

         „In Übereinstimmung mit den gängigen Verfahren verschiedener Vertragsstaaten und zur expliziteren Klarstellung der Pflichten des Halters, obliegt dem Halter die Verpflichtung, den ihm zugeordneten Fahrzeugen eine ECM zuzuweisen.“

         Točka 14. Poenotenje zakonodaje o železnicah

      Dokument: AG 12/14.
      Uveljavljanje glasovalne pravice: države članice.
      Usklajeno stališče: ga ni.

         Točka 15. Poročilo o poslovanju upravnega odbora v obdobju med 1. oktobrom 2012 in 30. septembrom 2015

      Dokument: AG 12/15.
      Uveljavljanje glasovalne pravice: države članice.
      Usklajeno stališče: ga ni.

         Točka 16. Izvolitev upravnega odbora za obdobje med 1. oktobrom 2015 in 30. septembrom 2018) (sestava in vodstvo)

      Dokument: AG 12/16.
      Uveljavljanje glasovalne pravice: države članice.
      Usklajeno stališče: ga ni.

         Točka 17. Začasni datum 13. zasedanja generalne skupščine

      Dokument: ga ni.
      Uveljavljanje glasovalne pravice: ni relevantno.
      Usklajeno stališče: ga ni.

         Točka 18. Razno

      Dokument: ga ni.
      Uveljavljanje glasovalne pravice: po potrebi bo določeno na mestu samem.
      Usklajeno stališče: po potrebi bo določeno na mestu samem.

         Točka 19. Pooblastila generalne skupščine

      Dokument: ga ni.
      Uveljavljanje glasovalne pravice: po potrebi bo določeno na mestu samem.
      Usklajeno stališče: po potrebi bo določeno na mestu samem.

         Točka 20. Poročila odborov, če je potrebno

      Dokument: ga ni.
      Uveljavljanje glasovalne pravice: po potrebi bo določeno na mestu samem.
      Usklajeno stališče: po potrebi bo določeno na mestu samem.

         Točka 21. Sprejetje sklepov, pooblastil, priporočil in drugih dokumentov generalne skupščine (končni dokument)

      Dokument: ga ni.
      Uveljavljanje glasovalne pravice: države članice.
      Usklajeno stališče: bo določeno na mestu samem.

         (1)  Sklep Sveta 2014/699/EU z dne 24. junija 2014 o oblikovanju stališča, ki ga Unija sprejme na 25. zasedanju Revizijskega odbora OTIF, glede določenih sprememb Konvencije o mednarodnem železniškem prometu (COTIF) in dodatkov k navedeni konvenciji (UL L 293, 9.10.2014, str. 26).


title: Sklep Sveta z dne 26. junija 2015 o sprejetju stališča Sveta glede predloga spremembe proračuna Evropske unije št. 1 za proračunsko leto 2015, ki je priložen predlogu uredbe Evropskega parlamenta in Sveta o Evropskem skladu za strateške naložbe (uredba EFSI) ter spremembi Uredbe (EU) št. 1291/2013 in Uredbe (EU) št. 1316/2013

text:
               30.6.2015

               SL

               Uradni list Evropske unije

               C 214/2

         SKLEP SVETA
   z dne 26. junija 2015
   o sprejetju stališča Sveta glede predloga spremembe proračuna Evropske unije št. 1 za proračunsko leto 2015, ki je priložen predlogu uredbe Evropskega parlamenta in Sveta o Evropskem skladu za strateške naložbe (uredba EFSI) ter spremembi Uredbe (EU) št. 1291/2013 in Uredbe (EU) št. 1316/2013
   (2015/C 214/02)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju Uredbe (ES, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) ter zlasti člena 41 Uredbe,
   ob upoštevanju naslednjega:

         SPREJEL NASLEDNJI SKLEP:
   Edini člen
   Svet je stališče o predlogu spremembe proračuna Evropske unije št. 1 za proračunsko leto 2015 sprejel 26. junija 2015.
   Celotno besedilo je mogoče prebrati na spletišču Sveta http://www.consilium.europa.eu/ ali ga od tam prenesti.

      V Bruslju, 26. junija 2015

            Za Svet

            Predsednik

         E. RINKĒVIČS

      (1)  UL L 298, 26.10.2012, str. 1.

      (2)  UL L 69, 13.3.2015, str. 1.


title: Sklep Komisije (EU) 2016/2003 z dne 14. novembra 2016 o spremembi Odločbe 2009/300/ES ter sklepov 2011/263/EU, 2011/264/EU, 2011/382/EU, 2011/383/EU, 2012/720/EU in 2012/721/EU zaradi podaljšanja obdobja veljavnosti okoljskih meril za podelitev znaka EU za okolje nekaterim izdelkom (notificirano pod dokumentarno številko C(2016) 7218) (Besedilo velja za EGP )

text:
               16.11.2016

               SL

               Uradni list Evropske unije

               L 308/59

         SKLEP KOMISIJE (EU) 2016/2003
   z dne 14. novembra 2016
   o spremembi Odločbe 2009/300/ES ter sklepov 2011/263/EU, 2011/264/EU, 2011/382/EU, 2011/383/EU, 2012/720/EU in 2012/721/EU zaradi podaljšanja obdobja veljavnosti okoljskih meril za podelitev znaka EU za okolje nekaterim izdelkom

         (notificirano pod dokumentarno številko C(2016) 7218)

   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 66/2010 Evropskega parlamenta in Sveta z dne 25. novembra 2009 o znaku EU za okolje (1) in zlasti člena 8(3)(c) Uredbe,
   po posvetovanju z Odborom Evropske unije za znak za okolje,
   ob upoštevanju naslednjega:

               (1)

               Odločba Komisije 2009/300/ES (2) preneha veljati 31. decembra 2016.

               (2)

               Sklep Komisije 2011/263/EU (3) preneha veljati 31. decembra 2016.

               (3)

               Sklep Komisije 2011/264/EU (4) preneha veljati 31. decembra 2016.

               (4)

               Sklep Komisije 2011/382/EU (5) preneha veljati 31. decembra 2016.

               (5)

               Sklep Komisije 2011/383/EU (6) preneha veljati 31. decembra 2016.

               (6)

               Sklep Komisije 2012/720/EU (7) preneha veljati 14. novembra 2016.

               (7)

               Sklep Komisije 2012/721/EU (8) preneha veljati 14. novembra 2016.

               (8)

               Opravljena je bila ocena, ki je potrdila smiselnost in primernost obstoječih okoljskih meril ter z njimi povezanih zahtev za ocenjevanje in preverjanje iz Odločbe 2009/300/ES ter sklepov 2011/263/EU, 2011/264/EU, 2011/382/EU, 2011/383/EU, 2012/720/EU in 2012/721/EU. Ker nova revizija sedanjih okoljskih meril ter z njimi povezanih zahtev za ocenjevanje in preverjanje iz navedene odločbe in sklepov še vedno ni končana, je primerno obdobja veljavnosti navedenih okoljskih meril ter z njimi povezanih zahtev za ocenjevanje in preverjanje podaljšati do 31. decembra 2017. Odločbo 2009/300/ES ter sklepe 2011/263/EU, 2011/264/EU, 2011/382/EU, 2011/383/EU, 2012/720/EU in 2012/721/EU bi bilo zato treba ustrezno spremeniti.

               (9)

               Ukrepi iz tega sklepa so v skladu z mnenjem odbora, ustanovljenega v skladu s členom 16 Uredbe (ES) št. 66/2010 –

         SPREJELA NASLEDNJI SKLEP:
   Člen 1
   Člen 3 Odločbe 2009/300/ES se nadomesti z naslednjim:

      „Člen 3
      Okoljska merila za skupino proizvodov „televizijski sprejemniki“ ter s tem povezane zahteve za ocenjevanje in preverjanje veljajo do 31. decembra 2017.“

   Člen 2
   Člen 4 Sklepa 2011/263/EU se nadomesti z naslednjim:

      „Člen 4
      Okoljska merila za skupino proizvodov „detergenti za pomivalne stroje“ ter s tem povezane zahteve za ocenjevanje in preverjanje veljajo do 31. decembra 2017.“

   Člen 3
   Člen 4 Sklepa 2011/264/EU se nadomesti z naslednjim:

      „Člen 4
      Okoljska merila za skupino proizvodov „detergenti za perilo“ ter povezane zahteve glede ocenjevanja in preverjanja veljajo do 31. decembra 2017.“

   Člen 4
   Člen 4 Sklepa 2011/382/EU se nadomesti z naslednjim:

      „Člen 4
      Okoljska merila za skupino proizvodov „detergenti za ročno pomivanje posode“ ter s tem povezane zahteve za ocenjevanje in preverjanje veljajo do 31. decembra 2017.“

   Člen 5
   Člen 4 Sklepa 2011/383/EU se nadomesti z naslednjim:

      „Člen 4
      Okoljska merila za skupino proizvodov „univerzalna čistila in čistila za sanitarne prostore“ ter povezane zahteve za ocenjevanje in preverjanje veljajo do 31. decembra 2017.“

   Člen 6
   Člen 3 Sklepa 2012/720/EU se nadomesti z naslednjim:

      „Člen 3
      Okoljska merila za skupino proizvodov „detergenti za strojno pomivanje posode za uporabo v industriji in ustanovah“ ter s tem povezane zahteve za ocenjevanje in preverjanje veljajo do 31. decembra 2017.“

   Člen 7
   Člen 3 Sklepa 2012/721/EU se nadomesti z naslednjim:

      „Člen 3
      Okoljska merila za skupino proizvodov „detergenti za perilo za uporabo v industrijskem in institucionalnem sektorju“ ter s tem povezane zahteve za ocenjevanje in preverjanje veljajo do 31. decembra 2017.“

   Člen 8
   Ta sklep je naslovljen na države članice.

      V Bruslju, 14. novembra 2016

            Za Komisijo

         Karmenu VELLA

            Član Komisije

      (1)  UL L 27, 30.1.2010, str. 1.

      (2)  Odločba Komisije 2009/300/ES z dne 12. marca 2009 o določitvi spremenjenih okoljskih meril za podeljevanje znaka za okolje Skupnosti televizijskim sprejemnikom (UL L 82, 28.3.2009, str. 3).

      (3)  Sklep Komisije 2011/263/EU z dne 28. aprila 2011 o določitvi okoljskih meril za podeljevanje znaka EU za okolje detergentom za pomivalne stroje (UL L 111, 30.4.2011, str. 22).

      (4)  Sklep Komisije 2011/264/EU z dne 28. aprila 2011 o določitvi okoljskih meril za podelitev znaka EU za okolje detergentom za perilo (UL L 111, 30.4.2011, str. 34).

      (5)  Sklep Komisije 2011/382/EU z dne 24. junija 2011 o določitvi okoljskih meril za podeljevanje znaka EU za okolje detergentom za ročno pomivanje posode (UL L 169, 29.6.2011, str. 40).

      (6)  Sklep Komisije 2011/383/EU z dne 28. junija 2011 o določitvi okoljskih meril za podelitev znaka EU za okolje univerzalnim čistilom in čistilom za sanitarne prostore (UL L 169, 29.6.2011, str. 52).

      (7)  Sklep Komisije 2012/720/EU z dne 14. novembra 2012 o okoljskih merilih za podeljevanje znaka EU za okolje detergentom za strojno pomivanje posode za uporabo v industriji in ustanovah (UL L 326, 24.11.2012, str. 25).

      (8)  Sklep Komisije 2012/721/EU z dne 14. novembra 2012 o določitvi okoljskih meril za podelitev znaka EU za okolje detergentom za perilo za uporabo v industrijskem in institucionalnem sektorju (UL L 326, 24.11.2012, str. 38).


title: Sklep Sveta (EU) 2016/1234 z dne 26. julija 2016 o imenovanju dveh nadomestnih članov Odbora regij na predlog Italijanske republike

text:
               28.7.2016

               SL

               Uradni list Evropske unije

               L 202/42

         SKLEP SVETA (EU) 2016/1234
   z dne 26. julija 2016
   o imenovanju dveh nadomestnih članov Odbora regij na predlog Italijanske republike
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga italijanske vlade,
   ob upoštevanju naslednjega:

               (1)

               Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandatov, na podlagi katerih sta bila predlagana Carlo FIDANZA (Assessore di Veleso (CO)) in Giuseppe VARACALLI (Sindaco del Comune di Gerace (RC)), sta se sprostili mesti nadomestnih članov Odbora regij.

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestna člana Odbora regij imenujeta:

               —

               g. Carlo FIDANZA, Consigliere del Comune di Rosazza (BI) (sprememba mandata),

               —

               g. Giuseppe VARACALLI, Consigliere del Comune di Gerace (RC) (sprememba mandata).

         Člen 2
   Ta sklep začne veljati na dan sprejetja.

      V Bruslju, 26. julija 2016

            Za Svet

            Predsednik

         M. LAJČÁK

      (1)  Sklep Sveta (EU) 2015/116 z dne 26. januarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 20, 27.1.2015, str. 42).

      (2)  Sklep Sveta (EU) 2015/190 z dne 5. februarja 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 31, 7.2.2015, str. 25).

      (3)  Sklep Sveta (EU) 2015/994 z dne 23. junija 2015 o imenovanju članov in nadomestnih članov Odbora regij za obdobje od 26. januarja 2015 do 25. januarja 2020 (UL L 159, 25.6.2015, str. 70).


title: Sklep Komisije (EU) 2017/1441 z dne 30. junija 2017 o shemi pomoči, ki jo je priglasila Poljska pod naslovom „shema pomoči za proizvajalce mleka“ (SA.45447 (2016/C) (ex 2016/N)) (notificirano pod dokumentarno številko C(2017) 4359)

text:
               9.8.2017

               SL

               Uradni list Evropske unije

               L 206/8

         SKLEP KOMISIJE (EU) 2017/1441
   z dne 30. junija 2017
   o shemi pomoči, ki jo je priglasila Poljska pod naslovom „shema pomoči za proizvajalce mleka“ (SA.45447 (2016/C) (ex 2016/N))

         (notificirano pod dokumentarno številko C(2017) 4359)

   (Besedilo v poljskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije in zlasti prvega pododstavka člena 108(2) Pogodbe,
   po povabilu zainteresiranih strani k predložitvi ugotovitev v skladu z navedenim členom,
   ob upoštevanju naslednjega:
   1.   POSTOPEK

               (1)

               Poljska je z dopisom z dne 23. maja 2016 v skladu s členom 108(3) PDEU priglasila shemo pomoči za proizvajalce mleka (v nadaljnjem besedilu: shema pomoči).

               (2)

               Poljska je z dopisom z dne 1. junija 2016 podala dodatne informacije. Komisija je z dopisom z dne 11. julija 2016 zaprosila za dodatne informacije, ki so jih poljski organi podali v dopisu z dne 15. julija 2016.

               (3)

               Z dopisom z dne 16. septembra 2016 (1) (v nadaljnjem besedilu: sklep o začetku postopka) je Komisija Poljsko obvestila, da bo glede sheme pomoči sprožila postopek v skladu s členom 108(2) PDEU. V tem dopisu je Komisija tudi izrazila dvom o združljivosti sheme pomoči z notranjim trgom.

               (4)

               Poljska je z dopisom z dne 12. oktobra 2016 sporočila informacije v zvezi s sklepom o začetku postopka.

               (5)

               Sklep o začetku postopka je bil objavljen v Uradnem listu Evropske unije
                   (2). Komisija je pozvala zainteresirane strani, naj v enem mesecu predložijo svoje pripombe.

               (6)

               Komisija od zainteresiranih strani ni prejela nobenih pripomb in je o tem obvestila Poljsko z dopisom z dne 13. januarja 2017.

               (7)

               Komisija je z dopisoma z dne 14. novembra 2016 in 13. januarja 2017 zaprosila Poljsko za dodatne informacije. Poljska je na ta dopisa odgovorila z dopisom z dne 20. januarja 2017.

         2.   OZADJE

               (8)

               V sektorju mleka in mlečnih proizvodov je količinska omejitev proizvodnje (v nadaljnjem besedilu: sistem mlečnih kvot) že dolga leta bistven instrument tržne politike. Od uvedbe leta 1984 je bil sistem večkrat podaljšan, nazadnje 31. marca 2015 z Uredbo Sveta (ES) št. 1234/2007 (3) (v nadaljnjem besedilu: uredba o vzpostavitvi skupne ureditve trgov kmetijskih proizvodov). Zadnje kvotno leto je bilo zato leto 2014/2015. Osrednji namen sistema mlečnih kvot je bil zmanjšati nesorazmerje med ponudbo in povpraševanjem na zadevnem trgu in iz tega nesorazmerja izhajajoče strukturne presežke ter na ta način doseči boljšo uravnoteženost trga. Dajatev se je uporabljala za količine mleka, zbranega ali prodanega za neposredno porabo, ki so presegale določen zajamčen prag. Plačale so jo države članice, ko je bila prekoračena nacionalna kvota. Države članice so morale Evropskemu kmetijskemu jamstvenemu skladu (EKJS) plačati dajatev, ki ustreza prekoračitvi njihove nacionalne kvote, zmanjšane za 1-odstotni pavšalni znesek, in sicer zaradi upoštevanja primerov stečaja ali dokončne nesposobnosti nekaterih proizvajalcev, da bi prispevali k plačilu dolgovane dajatve. Države članice so nato morale breme plačila porazdeliti med proizvajalce, ki so prispevali k prekoračitvi. Ti proizvajalci so bili dolžni zadevni državi članici plačati svoj prispevek k dajatvi zgolj zaradi dejstva, da so presegli svojo razpoložljivo količino (4).

               (9)

               V kvotnem letu 2014/2015 je bila nacionalna kvota, dodeljena veleprodajnim dobaviteljem (proizvajalcem mleka) na Poljskem, prekoračena za 580,3 milijona kg, zaradi česar je bilo treba v proračun Unije plačati dajatev v višini 659,8 milijona PLN (približno 152,7 milijona eurov). Poljski proizvajalci mleka, ki so prekoračili svoje individualne kvote, so morali plačati dajatev za prekoračitev mlečne kvote po stopnji 90,98 PLN za 100 kg prekoračene količine.

               (10)

               Marca 2015 je bila glede na nizke cene mleka in finančne težave v sektorju mleka Uredba Komisije (ES) št. 595/2004 (5) spremenjena z Izvedbeno uredbo Komisije (EU) 2015/517 (6), da bi zmanjšali finančno breme proizvajalcev, ki so morali plačati presežno dajatev v zvezi s kvotnim letom 2014/2015.

               (11)

               Poljska je na tej podlagi sprejela pravila, ki so zadevnim poljskim proizvajalcem mleka dovoljevala plačilo dajatve za prekoračitev mlečne kvote v treh obrokih (7). Prvi obrok v višini najmanj tretjine dolgovane dajatve so morali navedeni proizvajalci mleka plačati do 30. septembra 2015, naslednji znesek v višini najmanj tretjine skupne dajatve pa do 30. septembra 2016. Dajatev naj bi bila dokončno poravnana do 30. septembra 2017. Sistemi za obročno odplačevanje so bili uporabljeni v skladu s pogoji iz Uredbe Komisije (EU) št. 1408/2013 (8).

               (12)

               Kot je navedeno v uvodni izjavi 1, je Poljska 23. maja 2016 Komisiji priglasila shemo pomoči, ki bi omogočala odpis preostale dajatve, ki jo dolgujejo proizvajalci mleka (v nadaljnjem besedilu: dolgovana dajatev) zaradi prekoračitve individualnih kvot v kvotnem letu 2014/2015.

         3.   OPIS

               (13)

               Nacionalna pravna podlaga za shemo pomoči sta Sklep Sveta ministrov o uvedbi sheme pomoči za proizvajalce mleka (9) (v nadaljnjem besedilu: sklep Sveta ministrov) in Zakon o javnih financah (10).

               (14)

               Minister za kmetijstvo in razvoj podeželja lahko v skladu s sklepom Sveta ministrov po vložitvi vloge s strani proizvajalca mleka izda sklep o odobritvi celotnega ali delnega odpisa dolgovane dajatve.

               (15)

               V skladu s sklepom Sveta ministrov je mogoče odobriti pomoč proizvajalcem mleka, ki:

                           (a)

                           so srednja in mala podjetja ter

                           (b)

                           so v kvotnem letu 2014/2015 dali na trg količino mleka ali mlečnih proizvodov, ki je presegla individualno kvoto, ki je bila na voljo na določen dan v letu, in sicer na dan 31. marca 2015, ter bi morali plačati dajatev, določeno v uredbi o vzpostavitvi skupne ureditve trgov kmetijskih proizvodov, in

                           (c)

                           so plačali prvi obrok dolgovane dajatve in

                           (d)

                           izpolnjujejo pogoje za odpis proračunskih terjatev iz členov 56 in 57 Zakona o javnih financah; odpis bo torej možen, če:

                                       (i)

                                       je fizična oseba umrla, ne da bi zapustila premoženje, oziroma če je zapustila premoženje, na katerem zaradi posebnih določb ni možna izterjava, oziroma je zapustila predmete za vsakdanjo gospodinjsko rabo v skupni vrednosti največ 6 000 PLN;

                                       (ii)

                                       je bila pravna oseba izbrisana iz ustreznega registra pravnih oseb in v času izbrisa ni imela premoženja, iz katerega bi bilo mogoče izterjati dolgovano dajatev, obveznost proračunske terjatve pa ni bila z zakonom prenesena na tretjo osebo;

                                       (iii)

                                       je mogoče utemeljeno domnevati, da znesek, izterjan v postopku izterjave, ne bo presegel stroškov poskusa izterjave in izvršbe dolgovane dajatve, ali pa postopek izvršbe ni bil uspešen;

                                       (iv)

                                       je bila likvidirana organizacijska enota, ki ni bila pravna oseba;

                                       (v)

                                       je to v bistvenem interesu dolžnika ali v javnem interesu;

                                       (vi)

                                       je to upravičeno iz socialnih ali gospodarskih razlogov, zlasti glede na dolžnikovo plačilno sposobnost in upravičen interes državne blagajne.

               (16)

               Pomoč se lahko v skladu s sklepom Sveta ministrov odobri z učinkom od dne, na katerega Komisija izda pozitivni sklep o združljivosti sheme pomoči z notranjim trgom, do 31. oktobra 2017.

         4.   RAZLOGI ZA SPROŽITEV POSTOPKA NA PODLAGI ČLENA 108(2) PDEU

               (17)

               V skladu z oceno, ki jo je Komisija podala v sklepu o začetku postopka, so bili izpolnjeni vsi pogoji za obstoj pomoči, določene v členu 107(1) PDEU (uvodne izjave 28 do 33 v sklepu o začetku postopka).

               (18)

               Glede združljivosti z notranjim trgom je Komisija ugotovila, da pomoč ni upravičena niti do uporabe odstopanj iz člena 107(2)(a) (b) in (c) niti do uporabe odstopanj iz člena 107(3)(a), (b) in (d) PDEU (uvodni izjavi 35 in 36 sklepa o začetku postopka).

               (19)

               Komisija je poleg tega dvomila o tem, da bi se lahko uporabil člen 107(3)(c) PDEU, saj ni bilo videti, da bi pomoč ustrezala kateri od kategorij, predvidenih v pravilih o državni pomoči, ki se uporabljajo v kmetijskem sektorju, tj. v Uredbi Komisije (EU) št. 702/2014 (11), Smernicah Evropske unije o državni pomoči v kmetijskem in gozdarskem sektorju ter na podeželju za obdobje od 2014 do 2020 (12) (v nadaljnjem besedilu: kmetijske smernice), Smernicah o državni pomoči za reševanje in prestrukturiranje nefinančnih podjetij v težavah (13) (v nadaljnjem besedilu: smernice o reševanju in prestrukturiranju) ali Uredbi (EU) št. 1408/2013 (uvodne izjave 37 do 39 in 48 do 49 sklepa o začetku postopka). Poleg tega ni bilo videti, da bi pomoč pospeševala razvoj sektorja mleka v smislu člena 107(3)(c) PDEU.

               (20)

               V sklepu o začetku postopka je bilo navedeno tudi, da se je shema pomoči izkazala za kršitev določb uredbe o vzpostavitvi skupne ureditve trgov kmetijskih proizvodov, ki urejajo dajatev na mleko (uvodne izjave 40 do 47 sklepa o začetku postopka).

         5.   PRIPOMBE POLJSKE

               (21)

               Poljska ni podala nobenih pripomb, s katerimi bi razrešila dvome, izražene ob začetku formalnega postopka preiskave. Vendar pa je v dopisih z dne 12. oktobra 2016 in 20. januarja 2017 pojasnila, da se pomoč na Poljskem ne izvaja in da se tudi ne bo izvajala, saj ni pozitivnega sklepa Komisije (prim. uvodno izjavo 16).

         6.   PRIPOMBE ZAINTERESIRANIH STRANI

               (22)

               Komisija od zainteresiranih strani ni prejela pripomb.

         7.   OCENA OBSTOJA DRŽAVNE POMOČI

               (23)

               Člen 107(1) PDEU določa, da „[r]azen če Pogodbi ne določata drugače, je vsaka pomoč, ki jo dodeli država članica, ali kakršna koli vrsta pomoči iz državnih sredstev, ki izkrivlja ali bi lahko izkrivljala konkurenco z dajanjem prednosti posameznim podjetjem ali proizvodnji posameznega blaga, nezdružljiva z notranjim trgom, kolikor prizadene trgovino med državami članicami“.

               (24)

               Da se ukrep šteje za pomoč v smislu člena 107(1) PDEU, morajo biti izpolnjeni naslednji kumulativni pogoji: (i) ukrep je mogoče pripisati državi in se financira z državnimi sredstvi; (ii) prejemniku mora dodeliti prednost; (iii) ta prednost mora biti selektivna in (iv) ukrep izkrivlja ali bi lahko izkrivljal konkurenco in prizadeva trgovino med državami članicami.

      Pomoč, ki jo dodeli država, oziroma pomoč iz državnih sredstev

               (25)

               Shema pomoči omogoča odpis dolgovane dajatve. Izhaja iz nacionalnih določb, torej jo je mogoče pripisati državi. Poleg tega se financira iz državnega proračuna v smislu, da je Poljska že plačala dajatev EKJS, zdaj pa se poljska država z odpisom dolgovane dajatve odreka prihodkom, ki bi jih bilo mogoče uporabiti v druge namene. Odpoved prihodkom, ki bi bili sicer plačani državi, pomeni prenos državnih sredstev (14).

      Selektivna prednost/podjetja

               (26)

               Možni upravičenci sheme pomoči so nekatera kmetijska gospodarstva na Poljskem, ki proizvajajo mleko (uvodna izjava 15) (15).

               (27)

               Prednost v smislu člena 107(1) PDEU je vsaka gospodarska korist, ki je podjetje ne bi moglo pridobiti pod običajnimi tržnimi pogoji, tj. brez posredovanja države (16). Da bi ukrep pomenil državno pomoč, mora upravičencu nuditi ugodnost oprostitve dajatev, ki bi običajno bremenile njegov proračun.

               (28)

               V nedavni sodni praksi, in sicer sodbi Splošnega sodišča v zadevi T-538/11, Kraljevina Belgija/Evropska komisija, je bilo ponovno poudarjeno, da „pojem obveznosti, ki običajno bremenijo proračun podjetja, med drugim zajema dodatne stroške, ki jih morajo podjetja nositi zaradi obveznosti, ki izhajajo iz zakonskih in drugih predpisov ali pogodb, ki veljajo za določeno gospodarsko dejavnost“ (17).

               (29)

               Stroški, kot je v tem primeru dajatev na mleko, so odhodki, ki jih mora proizvajalec mleka pokriti iz svojega proračuna v okviru običajne poslovne dejavnosti. Obveznost plačila dajatve na mleko izhaja iz uredbe o vzpostavitvi skupne ureditve trgov kmetijskih proizvodov in nacionalnih predpisov o organizaciji trga mleka in mlečnih proizvodov (glej uvodne izjave 8 do 10). Če so nekatera podjetja v celoti ali deloma oproščena takih odhodkov, so deležna ugodnosti.

               (30)

               Komisija zato meni, da daje dajatev na mleko proizvajalcem mleka selektivno prednost.

      Izkrivljanje konkurence in vpliv na trgovino

               (31)

               V skladu s sodno prakso Sodišča okrepitev konkurenčnega položaja podjetja po dodelitvi državne pomoči na splošno povzroča izkrivljanje konkurence v škodo drugih konkurenčnih podjetij, ki te pomoči ne prejemajo (18). Pomoč podjetju, ki posluje na trgu, odprtem za trgovanje v Uniji, bi lahko prizadela trgovino med državami članicami (19). Znotraj Unije poteka obsežna trgovina s kmetijskimi proizvodi, tudi z mlekom (20), Poljska pa je ena največjih proizvajalk mleka v Uniji (21).

               (32)

               Namen sheme pomoči, ocenjene v tem sklepu, je podpora dejavnostim v kmetijskem sektorju, zlasti dejavnostim mlekarn. V zvezi s proizvodi mlekarn poteka trgovina znotraj Unije, kot je opisano zgoraj. Komisija zato meni, da zadevna shema prizadeva trgovino med državami članicami.

               (33)

               Ob upoštevanju obsežne trgovine s kmetijskimi proizvodi je mogoče zato izhajati iz tega, da zadevna shema izkrivlja konkurenco ali bi jo lahko izkrivljala in da prizadeva trgovino med državami članicami.

      Sklepne ugotovitve o prisotnosti pomoči

               (34)

               Zato je mogoče ugotoviti, da zadevna shema pomeni državno pomoč v smislu člena 107(1) PDEU.

         8.   OCENA ZAKONITOSTI POMOČI

               (35)

               Države članice morajo v skladu s členom 108(3) PDEU Komisijo obvestiti o kakršnem koli načrtu za dodelitev pomoči in take pomoči ne smejo izvajati, dokler je Komisija ne odobri kot združljive (obveznost mirovanja).

               (36)

               Shema pomoči je bila Komisiji priglašena 23. maja 2016 in se ni izvajala. Zato je Poljska spoštovala obveznost iz člena 108(3) PDEU.

         9.   OCENA ZDRUŽLJIVOSTI

               (37)

               V delu, v katerem shema pomoči pomeni državno pomoč v smislu člena 107(1) PDEU, je treba njeno združljivost oceniti ob upoštevanju upoštevnih pravil o državni pomoči na področju kmetijstva. V skladu z ustaljeno sodno prakso je dokazno breme za to, da je ukrep združljiv z notranjim trgom, na strani države članice (22). Komisija poudarja, da poljski organi niso predstavili nobenih informacij, iz katerih bi bilo razvidno, zakaj naj bi se shema pomoči štela za združljivo z notranjim trgom na podlagi katerega od instrumentov Komisije o državni pomoči, zlasti takih, kot so tisti, ki so navedeni v nadaljevanju.

               (38)

               Kot navedeno že v sklepu o začetku postopka, ocenjevana shema pomoči ne ustreza nobeni od kategorij iz kmetijskih smernic ali Uredbe (EU) št. 702/2014. Ker Poljska ni podala ustreznih pripomb, Komisija ugotavlja, da so se njeni dvomi glede možnosti uporabe kmetijskih smernic in Uredbe (EU) št. 702/2014 potrdili.

               (39)

               Kot je bilo navedeno že v sklepu o začetku postopka, pomoč v okviru ocenjevane sheme tudi ne izpolnjuje meril za pomoč podjetjem v težavah v smislu smernic o reševanju in prestrukturiranju. Ker Poljska ni podala ustreznih pripomb, Komisija ugotavlja, da so se njeni dvomi glede možnosti uporabe smernic o reševanju in prestrukturiranju potrdili.

               (40)

               Ker Poljska ni podala nobenih pripomb v zvezi s pomočjo de minimis, Komisija ugotavlja, da so se njeni dvomi glede možnosti uporabe Uredbe (EU) št. 1408/2013 potrdili.

               (41)

               Poljska se je v svoji priglasitvi sklicevala na točko 30 kmetijskih smernic. V skladu s točko 30 kmetijskih smernic Komisija vse ukrepe pomoči, ki niso vključeni v te smernice ali v druga zadevna pravila o državni pomoči, oceni za vsak primer posebej na podlagi člena 107(3) PDEU, pri čemer upošteva pravila iz členov 107, 108 in 109 PDEU, skupno kmetijsko politiko in smiselno tudi kmetijske smernice, če je to mogoče. Države članice, ki priglasijo pomoč, ki ni vključena v področje uporabe kmetijskih smernic, morajo dokazati, da zadevna pomoč izpolnjuje skupna načela ocenjevanja, določena v poglavju 3 dela I kmetijskih smernic. Komisija takšne ukrepe odobri le, če pozitivni prispevek k razvoju sektorja jasno prevlada nad tveganji za izkrivljanje konkurence na notranjem trgu in vplivanje na trgovino med državami članicami.

               (42)

               V primerih pomoči iz člena 107(3) PDEU ima Komisija široko diskrecijsko pravico (23).

               (43)

               V členu 107(3) PDEU so predvidene štiri vrste primerov, v katerih se državna pomoč lahko šteje za združljivo s skupnim trgom. Komisija meni, da odstopanj iz člena 107(3)(a), (b) in (d) PDEU v tem primeru ni mogoče uporabiti, ker zadevna pomoč ni namenjena niti za pospeševanje gospodarskega razvoja območja, kjer je življenjska raven izjemno nizka ali kjer je podzaposlenost velika, niti za pospeševanje izvedbe projektov skupnega evropskega interesa ali odpravljanje resne motnje v gospodarstvu države, niti za pospeševanje kulture ali ohranjanje kulturne dediščine.

               (44)

               V skladu s členom 107(3)(c) PDEU se pomoč za pospeševanje razvoja določenih gospodarskih dejavnosti ali nekaterih gospodarskih območij lahko šteje za združljivo z notranjim trgom, kadar taka pomoč ne spreminja trgovinskih pogojev v obsegu, ki bi bil v nasprotju s skupnimi interesi.

               (45)

               Da bi bila pomoč združljiva s členom 107(3)(c) PDEU, mora biti njen cilj v skupnem interesu. V tem pogledu mora biti pomoč v kmetijskem sektorju zlasti v skladu s pravili o skupni ureditvi trgov kmetijskih proizvodov. Če obstajajo pravila o skupni ureditvi trga na določenem področju, države članice ne smejo sprejemati ukrepov, ki bi lahko to ureditev trga omajali ali uvedli izjeme (24).

               (46)

               V sektorju mleka in mlečnih izdelkov so pravila določena v uredbi o vzpostavitvi skupne ureditve trgov kmetijskih proizvodov in Uredbi (ES) št. 595/2004. V Uredbi (ES) št. 595/2004 so določena podrobna pravila za uvedbo dajatve na mleko in mlečne proizvode, med drugim tudi glede plačila dajatve. V skladu s spremembo, uvedeno z Izvedbeno uredbo (EU) 2015/517, lahko države članice sklenejo, da se znesek dolgovane dajatve za dvanajstmesečno obdobje, ki začne teči s 1. aprilom 2014, plača do 30. septembra 2017 v treh letnih obrokih brez obresti. Uredba o vzpostavitvi skupne ureditve trgov kmetijskih proizvodov ne določa nobenih drugih izjem glede plačila dajatve. Poljska je navedeno dovoljenje izkoristila z uporabo pomoči de minimis. Sedanja shema pomoči poleg tega omogoča odpis dajatve (drugega in tretjega obroka) za kmete, ki so prekoračili razpoložljivo količino in so v skladu s pravili o skupni ureditvi trgov kmetijskih proizvodov dolžni plačati dajatev Poljski. Izvzetje nekaterih poljskih proizvajalcev mleka iz obveznosti plačila dajatve bi omajalo sistem kvot in izkrivljalo konkurenco s tistimi proizvajalci, ki so svoje kvote spoštovali, in tistimi, ki so plačali svoje individualne zneske dajatve (25).

               (47)

               Komisija na podlagi tega meni, da odpis dajatve na mleko ni združljiv z uredbo o vzpostavitvi skupne ureditve trgov kmetijskih proizvodov in Uredbo (ES) št. 595/2004 in da zato ni združljiv s pravili o skupni ureditvi trgov kmetijskih proizvodov glede sistema mlečnih kvot.

               (48)

               Odpis dajatve na mleko je zgolj instrument za izboljšanje finančnega položaja podjetij, ki pa nikakor ne prispeva k razvoju sektorja ali izpolnjuje cilja v skupnem interesu, in ni združljiv s pravili o skupni ureditvi trga.

               (49)

               Če ukrep državne pomoči poleg tega neizogibno pomeni kršitev prava EU, pomoči ni mogoče šteti za združljivo z notranjim trgom (26).

               (50)

               Iz tega sledi, da sheme pomoči ni mogoče šteti za združljivo z notranjim trgom.

      Sklepna ugotovitev o združljivosti

               (51)

               Glede na zgoraj navedeno Komisija ugotavlja, da je priglašena shema pomoči državna pomoč v smislu člena 107(1) PDEU, ki ni združljiva z notranjim trgom.

               (52)

               Shema pomoči se ni izvajala (uvodna izjava 21), zato izterjava državne pomoči ni potrebna –

         SPREJELA NASLEDNJI SKLEP:
   Člen 1
   Shema pomoči za proizvajalce mleka, ki jo je Poljska priglasila 23. maja 2016, je državna pomoč v smislu člena 107(1) PDEU. Ta državna pomoč ni združljiva z notranjim trgom. Zato poljski organi te pomoči ne smejo izvajati.
   Člen 2
   Poljska v dveh mesecih od uradnega obvestila o tem sklepu obvesti Komisijo o sprejetih ukrepih za uskladitev s Sklepom.
   Člen 3
   Ta sklep je naslovljen na Republiko Poljsko.

      V Bruslju, 30. junija 2017

            Za Komisijo

         Phil HOGAN

            Član Komisije

      (1)  C(2016) 5770 final.

      (2)  UL C 406, 4.11.2016, str. 86.

      (3)  Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (UL L 299, 16.11.2007, str. 1).

      (4)  Na Poljskem je bila ta obveznost določena v Zakonu o organizaciji trga mleka in mlečnih proizvodov z dne 20. aprila 2004 (Uradni list 2004, št. 93, objava 897, kakor je bil pozneje spremenjen).

      (5)  Uredba Komisije (ES) št. 595/2004 z dne 30. marca 2004 o podrobnih pravilih za uporabo Uredbe Sveta (ES) št. 1788/2003 o uvedbi dajatve v sektorju mleka in mlečnih proizvodov (UL L 94, 31.3.2004, str. 22).

      (6)  Izvedbena uredba Komisije (EU) 2015/517 z dne 26. marca 2015 o spremembi Uredbe (ES) št. 595/2004 o podrobnih pravilih za uporabo Uredbe Sveta (ES) št. 1788/2003 o uvedbi dajatve v sektorju mleka in mlečnih proizvodov (UL L 82, 27.3.2015, str. 73).

      (7)  Odlok Sveta ministrov z dne 29. julija 2015 o razdelitvi dajatve, ki jo dolgujejo proizvajalci mleka zaradi prekoračitve individualnih kvot v kvotnem letu 2014/2015, na obroke s strani Agencije za kmetijski trg (Uradni list 2015, objava 1105) (Rozporządzenie Rady Ministrów z dnia 29 lipca 2015 r. w sprawie realizacji przez Agencję Rynku Rolnego zadania polegającego na rozkładaniu na raty opłaty należnej od producentów mleka za przekroczenie kwot indywidualnych w roku kwotowym 2014/2015, Dz. U. 2015, poz. 1105).

      (8)  Uredba Komisije (EU) št. 1408/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis v kmetijskem sektorju (UL L 352, 24.12.2013, str. 9).

      (9)  Sklep Sveta ministrov z dne 19. maja 2016 o uvedbi sheme pomoči za proizvajalce mleka (Uchwała Rady Ministrów z dnia 19 maja 2016 r. w sprawie ustanowienia programu pomocy producentom mleka).

      (10)  Zakon o javnih financah z dne 27. avgusta 2009 (Uradni list 2013, objava 885, kakor je bil pozneje spremenjen) (Ustawa z dnia 27 sierpnia 2009 r. o finansach publicznych (Dz.U. z 2013 r., poz. 885, z późn. zm.)).

      (11)  Uredba Komisije (EU) št. 702/2014 z dne 25. junija 2014 o razglasitvi nekaterih vrst pomoči v kmetijskem in gozdarskem sektorju ter na podeželju za združljive z notranjim trgom z uporabo členov 107 in 108 Pogodbe o delovanju Evropske unije (UL L 193, 1.7.2014, str. 1).

      (12)  UL C 204, 1.7.2014, str. 1.

      (13)  UL C 249, 31.7.2014, str. 1.

      (14)  Glej sodbo v zadevi Francija/Ladbroke Racing Ltd in Komisija, C-83/98 P, EU:C:2000:248, točke 48 do 51.

      (15)  Komisija je v sklepu o začetku postopka (uvodna izjava 31, opomba 8) izrazila dvome predvsem glede verjetnosti, da bodo nekateri upravičenci dejansko izkoristili pomoč. Toda poljski organi niso podali nobenih informacij, s pomočjo katerih bi lahko Komisija razčistila dvome.

      (16)  Glej sodbo v zadevah SFEI in drugi, C-39/94, EU:C:1996:285, točka 60; Španija/Komisija, C-342/96, EU:C:1999:210, točka 41.

      (17)  EU:T:2015:188, točka 76.

      (18)  Glej sodbo v zadevi Philip Morris Holland BV/Komisija, C-730/79, EU:C:1980:209, točki 11 in 12.

      (19)  Glej zlasti sodbo Sodišča v zadevi Francoska republika/Komisija, C-102/87, EU:C:1988:391, točka 19.

      (20)  Leta 2015 je trgovina znotraj Unije znašala več kot 4,5 milijarde EUR za mleko in več kot 28 milijard EUR za vse mlečne izdelke. Vir: Eurostat.

      (21)  Leta 2015 je bila Poljska peta največja proizvajalka kravjega mleka v Uniji, saj je proizvedla več kot 10 milijonov ton mleka. Vir: Eurostat.

      (22)  Glej sodbo v zadevi Italija/Komisija, C-364/90, EU:C:1993:157, točka 20; Freistaat Sachsen in drugi/Komisija, združeni zadevi T-132/96 in T-143/96, EU:T:1999:326, točka 140; Italija/Komisija, C-372/97, EU:C:2004:234, točka 81.

      (23)  Glej npr. sodbo v zadevah SFEI in drugi, C-39/94, EU:C:1996:285, točka 36; Vlaamse Gewest/Komisija, T-214/95, EU:T:1998:77, točka 86.

      (24)  Glej npr. sodbo v zadevi Francija/Komisija, C-456/00, EU:C:2002:753, točke 30 do 33.

      (25)  Proti Italiji trenutno poteka postopek za ugotavljanje kršitev zaradi neizterjave dajatev za mleko, ki jih dolgujejo italijanski proizvajalci (zadeva C-433/15).

      (26)  Glej na primer sodbe v zadevah Nemčija/Komisija, C-156/98, EU:C:2000:467, točka 78, in Régie Networks/Rhone Alpes Bourgogne, C-333/07, EU:C:2008:764, točke 94 do 116.


title: Sklep Sveta 2006/172/SZVP z dne  27. februarja 2006  o izvajanju Skupnega stališča 2004/852/SZVP o omejevalnih ukrepih proti Slonokoščeni obali

text:
               2.3.2006

               SL

               Uradni list Evropske unije

               L 61/21

      SKLEP SVETA 2006/172/SZVP
   z dne 27. februarja 2006
   o izvajanju Skupnega stališča 2004/852/SZVP o omejevalnih ukrepih proti Slonokoščeni obali
   SVET EVROPSKE UNIJE JE –
   ob upoštevanju Skupnega stališča 2004/852/SZVP z dne 13. decembra 2004 (1) in zlasti člena 6 Skupnega stališča v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je 13. decembra 2004 sprejel Skupno stališče 2004/852/SZVP o omejevalnih ukrepih proti Slonokoščeni obali z namenom izvajanja ukrepov, uvedenih proti Slonokoščeni obali z Resolucijo Varnostnega sveta Združenih narodov VSZN 1572 (2004), v nadaljnjem besedilu „VSZN 1572 (2004)“.

               (2)

               Odbor, ustanovljen na podlagi člena 14 VSZN 1572 (2004), je dne 7. februarja 2006 odobril seznam oseb, za katere veljajo ukrepi, ki jih uvajajo odstavki od 9 do 11 VSZN 1572 (2004) in katerih veljavnost je bila podaljšana z odstavkom 1 Resolucije VSZN 1643 (2005).

               (3)

               Prilogo k Skupnemu stališču 2004/852/SZVP je treba ustrezno temu dopolniti –

         SKLENIL:
   Člen 1
   Seznam oseb iz priloge tega sklepa se vstavi v prilogo Skupnega stališča 2004/852/SZVP.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 27. februarja 2006

            Za Svet

            Predsednica

         U. PLASSNIK

      (1)  UL L 368, 15.12.2004, str. 50. Skupno stališče, kakor je bilo nazadnje spremenjeno s Skupnim stališčem 2006/30/SZVP (UL L 19, 24.1.2006, str. 36).

      PRILOGA
      Seznam oseb iz člena 1

                  „1.

                  Priimek in ime: BLÉ GOUDÉ, Charles
                  Funkcija: vodja COJEP (‚Mladi patrioti‘),
                  Datum rojstva: 1.1.1972
                  Številka potnega lista ali osebne izkaznice: PD. AE/088 DH 12
                  Državljanstvo: Slonokoščene obale

                  2.

                  Priimek in ime: DJUÉ, Eugène Ngoran Kouadio
                  Datum rojstva: 20.12.1969 ali 1.1.1966
                  Državljanstvo: Slonokoščene obale

                  3.

                  Priimek in ime: FOFIE, Martin Kouakou
                  Funkcija: poveljujoči naddesetnik ‚Forces Nouvelles‘ na območju Korhogo
                  Datum rojstva: 1.1.1968
                  Državljanstvo: Slonokoščene obale.“


title: Sklep Sveta z dne 8. novembra 1971 o uporabi členov 123 do 127 Pogodbe za francoske čezmorske departmaje

text:
Pomembno pravno obvestilo

|

31971D0364

Uradni list L 249 , 10/11/1971 str. 0073 - 0073 finska posebna izdaja: poglavje 1 zvezek 1 str. 0073  danska posebna izdaja: serija I poglavje 1971(III) str. 0811  švedska posebna izdaja: poglavje 1 zvezek 1 str. 0073  angleška posebna izdaja: serija I poglavje 1971(III) str. 0933  grška posebna izdaja: poglavje 05 zvezek 1 str. 0124  španska posebna izdaja: poglavje 05 zvezek 1 str. 0155  portugalska posebna izdaja poglavje 05 zvezek 1 str. 0155

		Sklep Svetaz dne 8. novembra 1971o uporabi členov 123 do 127 Pogodbe za francoske čezmorske departmaje(71/364/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti, zlasti člena 227(2) Pogodbe,ob upoštevanju predloga Komisije,ker mora po drugem pododstavku člena 227(2) Svet določiti pogoje, pod katerimi se določbe, ki niso navedene v prvem pododstavku člena 227(2), in zlasti določbe iz členov 123 do 127 Pogodbe, uporabljajo za francoske čezmorske departmaje;ker bo poseg Evropskega socialnega sklada verjetno pospešil gospodarski in socialni razvoj teh departmajev,SKLENIL:Člen 1Členi 123 do 127 Pogodbe o ustanovitvi Evropske gospodarske skupnosti in ukrepi, sprejeti za izvajanje teh členov, se uporabljajo za francoske čezmorske departmaje.Člen 2Ta sklep se objavi v Uradnem listu Evropskih skupnosti.Veljati začne z datumom začetka veljavnosti Uredbe Sveta (EGS) št. 2396/71 [1] z dne 8. novembra 1971 o uporabi Sklepa Sveta z dne 1. februarja 1971 o reformi Evropskega socialnega sklada.V Bruslju, 8. novembra 1971Za SvetPredsednikA. Moro[1] UL L 249, 10.11.1971, str. 54.--------------------------------------------------


title: Sklep Evropskega parlamenta (EU) 2017/1671 z dne 27. aprila 2017 o zaključnem računu Evropske agencije za varnost hrane za proračunsko leto 2015

text:
               29.9.2017

               SL

               Uradni list Evropske unije

               L 252/231

         SKLEP EVROPSKEGA PARLAMENTA (EU) 2017/1671
   z dne 27. aprila 2017
   o zaključnem računu Evropske agencije za varnost hrane za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost hrane za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za varnost hrane za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0060/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (4), zlasti člena 44,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A8-0098/2017),

               1.

               odobri zaključni račun Evropske agencije za varnost hrane za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Evropske agencije za varnost hrane, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 97.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 31, 1.2.2002, str. 1.

      (5)  UL L 328, 7.12.2013, str. 42.


title: 2005/120/ES: Sklep Sveta z dne 31. januarja 2005 o imenovanju nemškega nadomestnega člana Odbora regij

text:
               11.2.2005

               SL

               Uradni list Evropske unije

               L 39/46

      SKLEP SVETA

   z dne 31. januarja 2005
   o imenovanju nemškega nadomestnega člana Odbora regij
   (2005/120/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 22. januarja 2002 sprejel Sklep 2002/60/ES (1) o imenovanju članov in nadomestnih članov Odbora regij.

               (2)

               Zaradi odstopa ge. Marie Theresie OPLADEN, o katerem je bil Svet obveščen 29. novembra 2004, se je izpraznilo mesto nadomestnega člana Odbora regij –

         SKLENIL:
   Edini člen
   G. Hans-Josef VOGEL, Bürgermeister der Stadt Arnsberg, je imenovan za nadomestnega člana Odbora regij, kjer za preostanek mandata, tj. do 25. januarja 2006, nadomesti go. Mario Theresio OPLADEN.

      V Bruslju, 31. januarja 2005

            Za Svet

            Predsednik

         J. ASSELBORN

      (1)  UL L 24, 26.1.2002, str. 38.


title: Sklep (EU) 2015/437 Evropskega parlamenta in Sveta z dne 17. decembra 2014 o uporabi sredstev Solidarnostnega sklada Evropske unije

text:
               17.3.2015

               SL

               Uradni list Evropske unije

               L 72/7

         SKLEP (EU) 2015/437 EVROPSKEGA PARLAMENTA IN SVETA
   z dne 17. decembra 2014
   o uporabi sredstev Solidarnostnega sklada Evropske unije
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (1) in zlasti člena 4(3) Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (2) ter zlasti točke 11 Sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropska unija je ustanovila Solidarnostni sklad Evropske unije (v nadaljnjem besedilu: Sklad), da bi pokazala svojo solidarnost s prebivalci območij, ki so jih prizadele nesreče.

               (2)

               Člen 10 Uredbe (EU, Euratom) št. 1311/2013 (3) omogoča uporabo sredstev Sklada do letne zgornje meje 500 milijonov EUR (v cenah iz leta 2011).

               (3)

               Uredba (ES) št. 2012/2002 vsebuje določbe, v skladu s katerimi se lahko uporabijo sredstva Sklada.

               (4)

               Srbija je vložila vlogo za uporabo Sklada v zvezi s poplavami.

               (5)

               Hrvaška je vložila vlogo za uporabo Sklada v zvezi s poplavami.

               (6)

               Bolgarija je vložila vlogo za uporabo Sklada v zvezi s poplavami –

         SPREJELA NASLEDNJI SKLEP:
   Člen 1
   V okviru splošnega proračuna Evropske unije za proračunsko leto 2014 se uporabi Solidarnostni sklad Evropske unije za zagotovitev zneska 79 726 440 EUR v odobritvah za prevzem obveznosti.
   V okviru splošnega proračuna Evropske unije za proračunsko leto 2015 se uporabi Solidarnostni sklad Evropske unije za zagotovitev zneska 79 726 440 EUR v odobritvah plačil.
   Člen 2
   Ta sklep se objavi v Uradnem listu Evropske unije.

      V Strasbourgu, 17. decembra 2014

            Za Evropski parlament

            Predsednik

         M. SCHULZ

            Za Svet

            Predsednik

         B. DELLA VEDOVA

      (1)  UL L 311, 14.11.2002, str. 3.

      (2)  UL C 373, 20.12.2013, str. 1.

      (3)  Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).